Id-Direttiva tal-Kummissjoni
tal-10 ta’ Diċembru 1991
li tadatta għall-progress tekniku d-Direttiva tal-Kunsill 76/756/KEE dwar l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom
(91/663/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea, u b’mod partikolari l-Artikolu 100A tiegħu,
Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom tip [1], kif emendata l-aħħar bid-Direttiva 87/403/KEE tal-25 ta’ Ġunju 1987 [2], u partikolarment l-Artikolu 11 tagħha,
Wara li kkunsidrat id-Direttiva tal-Kunsill 76/756/KEE tas-27 ta’ Lulju 1976 dwar l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom [3]; kif emendata bid-Direttivi: 80/233/KEE tal-21 ta’ Novembru 1979 [4], 82/244/KEE tas-17 ta’ Marzu 1982 [5], 83/276/KEE tas-26 ta’ Mejju 1983 [6], 84/8/KEE tal-14 ta’ Diċembru 1983 [7] u 89/278/KEE tat-28 ta’ Marzu 1989 [8],
Billi għal raġunijiet ta’ ċarezza issa huwa meħtieġ li jkun hemm konsolidament ta’ dawn id-Direttivi;
Billi fid-dawl tal-progress tekniku issa huwa possibbli li jkunu introdotti emendi oħra, partikolarment li l-kulur tal-headlights issa huwa meħtieġ li jkun abjad biss, li l-fanali tal-ġnub għandhom ikunu speċifikati għal ċerti vetturi, u li l-ħtieġaħtieġa għal fanali fuq komponenti li jiċċaqalqu u materji oħra ta’ abbozzar dettaljat jistgħu jiġu ċċarati;
Billi l-miżuri li hemm previsti f’din id-Direttiva huma f’konformità ma’ l-opinjoni tal-Kumitat għall-Adattament għal Progress Tekniku tad-Direttivi fuq it-Tneħħija ta’ Ostakli Tekniċi għall-Kummerċ fis-Settur tal-Vetturi bil-Mutur,
ADOTTAT DIN ID-DIRETTIVA:
Artikolu 1
Id-Direttiva 76/756/KEE hija emendata kif ġej:
1. l-Artikoli huma sostitwiti bl-Artikoli li ġejjin għal din id-Direttiva;
2. l-Annessi huma sostitwiti bl-Annessi għal din id-Direttiva.
Artikolu 2
Għall-għanijiet ta’ din id-Direttiva, ‘vettura’ tfisser kwalunkwe vettura li għaliha tkun tapplika d-Direttiva tal-Kunsill 70/156/KEE.
Artikolu 3
1. B’effett mill-1 ta’ Jannar 1993, l-ebda Stat Membru ma jista’:
- jirrifjuta, fir-rigward ta’ tip ta’ vettura, li jagħti l-approvazzjoni tat-tip tal-KE jew joħroġ id-dokument imsemmi fl-aħħar inċiż ta’ l-Artikolu 10(1) tad-Direttiva 70/156/KEE, jew li jagħti approvazzjoni tat-tip nazzjonalitip, jew
- jipprojbixxi d-dħul fis-servizz ta’ vetturi
għal raġunijiet marbuta mal-istallazzjoni ta’ mezzi ta’ dawl u ta’ sinjalazzjoni bid-dawl fuq dan it-tip tip ta’ vettura jew fuq dawn il-vetturi, jekk dawn il-mezzi jkunu stallati f’konformità mal-ħtiġiet ta’ din id-Direttiva.
2. B’effett mill-1 ta’ Ottubru 1993, l-Istati Membri:
- ma għandhomx aktar joħorġu id-dokument msemmi fl-aħħar inċiż ta’ l- l-Artikolu 10(1) tad-Direttiva 70/156/KEE, u
- jistgħu jirrifjutaw li jagħtu l-approvazzjoni tat-tip nazzjonali tip
fir-rigward ta’ tip ta’ vettura li fuqha l-istallazzjoni ta’ mezzi ta’ dawl u ta’ sinjalazzjoni bid-dawl ma tkunx f’konformità mal-ħtiġiet ta’ din id-Direttiva.
3. B’effett mill-1 ta’ Ottubru 1994, l-Istati Membri jistgħu jipprojbixxu l-ewwel dħul fis-servizz ta’ vetturi li fuqhom l-istallazzjoni ta’ dawn il-mezzi ma tkunx skond il-ħtiġiet ta’ din id-Direttiva.
Artikolu 4
Stat Membru li jkun ta l-approvazzjoni tat-tip tal-KE tip għandu jieħu l-miżuri meħtieġa biex jiżgura li jkun infurmat dwar kull tibdil lil xi parti jew karatteristika msemmija fil-punt 1.1 t’L-Anness I. L-awtoritajiet kompetenti ta’ dak l-Istat Membru għandhom jiddeterminaw jekk għandhomx jitwettqu testijiet oħra fuq it-tip ta’ vettura modifikat u jekk għandux jitfassal rapport ġdid. Meta testijiet bħal dawn jiżvelaw nuqqas ta’ konformità mal-ħtiġiet ta’ din id-Direttiva, il-modifikazzjoni ma għandhiex tiġi approvata.
Artikolu 5
Kwalunkwe emendi meħtieġa biex ikunu adattat il-kontenut tal-Annessi għal din id-Direttiva biex dawn jieħdu kont tal-progress tekniku għandhom ikunu adottati f’konformità mal-proċedura stabbilita fl-Artikolu 13 tad-Direttiva 70/156/KEE.
Artikolu 6
1. L-Istati Membri għandhom idaħħlu fis-seħħ il-liġijiet, ir-regoli u d-dispożizzjonijiet amministrattivi neċessarji biex jikkonformaw ma’ din id-Direttiva qabel l-1 ta’ Jannar 1993 u għandhom jinfurmaw minnufih lill-Kummissjoni b’dan.
2. Meta l-Istati Membri jadottaw dawn id-dispożizzjonijiet dawn għandhom jagħmlu riferenza għal din id-Direttiva fil-pubblikazzjoni uffiċjali tagħhom. Il-mod ta’ kif issir din ir-riferenza għandha tkun stabbilita mill-Istati Membri.
3. L-Istati Membri għandhom jiżguraw li t-termini tad-dispożizzjonijiet ewlenin tal-liġi nazzjonali li huma jadottaw fil-qasam kontrollat b’din id-Direttiva jkunu komunikati lill-Kummissjoni.
Artikolu 7
Din id-Direttiva hija indirizzata lill-Istati Membri.
Magħmula fi Brussel, fl-10 ta’ Diċembru 2001.